སློབ་གསེང་སྐབས་སུ།ང་ཚོའི་དགེ་རྒན་གཅིག་སློབ་གྲྭར་སྡོད་ཅིང་།མེ་སྐྱོན་སྔོན་འགོག་བྱེད་དགོས།སྐབས་དེར་ང་ཕོ་ཧྲེང་ཡིན་པས།ལས་དོན་དེ་ངའི་ཕྲག་ཏུ་གཡུགས་བྱུང་།ངས་སློབ་རའི་ཉེ་ལོགས་ཀྱི་སྤྱིལ་བུ་ཞིག་གི་ནང་དུ་གནས་བཅས་པ་ཡིན།ང་ཚོའི་སློབ་གྲྭ་གྲོང་རྡལ་བསྟི་གནས་ལས་ཁད་ཐག་ཅུང་རིང་བའི་སར་ཚུགས་ཤིང་།འཁྲིས་ཀྱི་རྫིང་བུ་ཆེན་པོ་དེའི་མཐའ་འཁོར་དུ་གོ་ཡུ་དང་བེ་ཏ་སོགས་ལྗོན་ཤིང་སྣ་ཚོགས་ཚང་ཚིང་རྒྱས་ལ།སློབ་གྲྭའི་ཁང་རྩེག་གི་རྩིབ་ལོགས་སུ་གནའ་བོའི་དུས་ཀྱི་སོ་ཤིང་ཆེན་པོ་གཉིས་གྲལ་མཚེས་སུ་སྐྱེས་ཡོད།དེ་བས།ཁོ་ར་ཁོར་ཡུག་ཀུན་ཏུ་འཁྱག་སིབ་སིབ་ཀྱི་གྲིབ་སོ་གྱོན་ཞིང་འདུག